รัฐบาลไทย-ข่าวทำเนียบรัฐบาล-นายกรัฐมนตรีเรียกประชุมกองอำนวยการน้ำแห่งชาติ ย้ำหน่วยงานเร่งสร้างการรับรู้ และดูแลประชาชนที่ประสบปัญหาภัยแล้งครอบคลุมพื้นที่เขตชลประทานและนอกเขตชลประทาน
วันพฤหัสบดีที่ 6 กุมภาพันธ์ 2563
นายกรัฐมนตรีเรียกประชุมกองอํานวยการน้ําแห่งชาติ ย้ําหน่วยงานเร่งสร้างการรับรู้ และดูแลประชาชนที่ประสบปัญหาภัยแล้งครอบคลุมพื้นที่เขตชลประทานและนอกเขตชลประทาน
พลเอก ประยุทธ์ จันทร์โอชา นายกรัฐมนตรีเรียกประชุมกองอํานวยการน้ําแห่งชาติ ย้ําหน่วยงานเร่งสร้างการรับรู้ และดูแลประชาชนที่ประสบปัญหาภัยแล้งครอบคลุมพื้นที่เขตชลประทานและนอกเขตชลประทาน
สร้างการมีส่วนร่วมของประชาชนในพื้นที่
วันนี้ (6 ก.พ. 63) เวลา 13.30 น. ณ ตึกภักดีบดินทร์ ทําเนียบรัฐบาล พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมมอบนโยบายและรับทราบผลการดําเนินการแก้ไขปัญหาน้ําแล้งของหน่วยงานภายใต้กองอํานวยการน้ําแห่งชาติ โอกาสนี้ พลเอก ประวิตร วงษ์สุวรรณ รองนายกรัฐมนตรี ผู้อํานวยการกองอํานวยการน้ําแห่งชาติ ร่วมประชุมด้วย
นายกรัฐมนตรีกล่าวว่า เป็นพระมหากรุณาธิคุณของพระบาทสมเด็จพระเจ้าอยู่หัวและสมเด็จพระนางเจ้า ฯ พระบรมราชินี ทรงมีความห่วงใยและติดตามการแก้ไขปัญหาน้ําแล้งและอุทกภัย โดยพระราชทานนโยบายและคําแนะนําในการบริหารจัดการภัยแล้ง ซึ่งทุกหน่วยต้องบูรณาการงาน งบประมาณ ในการบริหารจัดการน้ําให้เพียงพอเพื่อบรรเทาความเดือดร้อนของพี่น้องประชาชนรวมทั้งประสานความร่วมมือในกรอบความร่วมมืออนุภูมิภาค อาเซียน และ อาเซียน +3
นายกรัฐมนตรียังย้ําการดูแลประชาชนที่ประสบปัญหาภัยแล้งจะต้องทําให้ครอบคลุมทั้งพื้นที่เขตชลประทานและนอกเขตชลประทาน ทั้งการส่งเสริมการปลูกพืชที่ใช้น้ําน้อย การจัดโซนนิ่งการเกษตรด้วยการใช้ Agri map ที่สําคัญต้องสร้างการมีส่วนร่วมของประชาชนในพื้นที่ด้วย ซึ่งทุกแผนงาน/โครงการขอให้ทําได้จริง กองอํานวยการน้ําแห่งชาติต้องไปหารือหากโครงการใดที่มีขนาดใหญ่หรือใช้งบประมาณจํานวนมาก สามารถย่อส่วนแผนงานโครงการให้เล็กลงได้หรือไม่ เพื่อให้โครงการสามารถดําเนินการได้ ทั้งนี้ ระหว่างรอร่างพ.ร.บ. งบประมาณรายจ่ายประจําปีงบประมาณ 2563 มีผลบังคับใช้นั้น ก็ให้มีการศึกษาผลกระทบด้านสิ่งแวดล้อมควบคู่กันไปก่อน และเมื่องบประมาณปี 2563 มีผลบังคับใช้แล้วจะได้ดําเนินโครงการได้ทันที
นายกรัฐมนตรียังกําชับฤดูแล้งนี้ที่สําคัญต้องการแหล่งหาพื้นที่เก็บกักน้ํา ทําเป็นแก้มลิง ขุดบ่อบาดาลฝายชะลอน้ํา เตรียมพร้อมสําหรับฤดูฝนที่จะมาถึง ขณะเดียวกันก็ต้องปรับปรุงแหล่งน้ําเดิม บึง หนองน้ําธรรมชาติ ฟื้นฟูป่าต้นน้ํา โครงการต่างๆ ยังช่วยจะช่วยงาน สร้างรายได้ให้กับประชาชนในพื้นที่ในช่วงเวลาที่ไม่สามารถปลูกพืชหรือทําการเกษตรได้ โดยนายกรัฐมนตรียังย้ําให้ดําเนินการครอบคลุมทุกภาคของประเทศเพื่อเฝ้าระวังพื้นที่การเกษตรทั้งข้าว ไม้ผล ไม้ยืนต้น รวมทั้งให้สํานักงานทรัพยากรน้ําแห่งชาติ (สทนช.) ติดตามคุณภาพและปริมาณน้ํา แนวทางเก็บกักน้ําก่อนไหลออกนอกประเทศด้วย
นายกรัฐมนตรียังได้กล่าวถึงแนวทางการบริหารจัดการน้ําในระยะยาวว่า ขอให้ส่งเสริมการฟื้นฟูป่าต้นน้ํารวมทั้งสืบสาน ต่อยอด โครงการพระราชดําริ และย้ําให้ทุกหน่วยงานต้องเร่งสร้างการรับรู้ให้ประชาชนเห็นภาพการทํางานของรัฐบาลทั้งในระยะสั้นและระยะยาวด้วย
ทั้งนี้ ภายหลังเสร็จสิ้นการประชุม ดร.สมเกียรติ ประจําวงษ์ เลขาธิการสํานักงานทรัพยากรน้ําแห่งชาติ (สทนช.) ได้แถลงแก่สื่อมวลชน ประชุมได้มีมติเห็นชอบในหลักการโครงการที่ตรงตามหลักเกณฑ์ กว่า 3,000 โครงการ ซึ่งจะทําให้สามารถเพิ่มน้ําต้นทุนได้ 781 ล้าน ลบ.ม. โดยมี 511 โครงการเร่งด่วนในพื้นที่ประกาศภัยแล้ง 18 จังหวัด ซึ่งจะทําให้ เพิ่มน้ําต้นทุนได้ 129 ล้าน ลบ.ม. นอกจากนี้ สทนช. ได้ประสานงานผ่านกระทรวงมหาดไทย เพื่อให้ส่วนราชการระดับจังหวัดและองค์กรปกครองส่วนท้องถิ่นให้รีบนําเสนอแผนงานโครงการที่เป็นความต้องการของชุมชนเพิ่มเติมภายในวันที่ 11 กุมภาพันธ์ เพื่อรวมรวบแผนงานโครงการทั้งหมดเสนอต่อรองนายกรัฐมนตรี ก่อนนําเสนอเข้าสู่ที่ประชุมครม.ปลายเดือนกุมภาพันธ์นี้ต่อไป
----------------
กลุ่มประชาสัมพันธ์และเผยแพร่ สํานักโฆษก